作者:李益
標題:塞下曲
內容:蕃州部落能結束，朝暮馳獵黃河曲。燕歌未斷塞鴻飛，牧馬群嘶邊草綠。秦築長城城已摧，漢武北上單於臺。古來徵戰虜不盡，今日還複天兵來。黃河東流流九折，沙場埋恨何時絕。蔡琰沒去造胡笳，蘇武歸來持漢節。為報如今都護雄，匈奴且莫下雲中。請書塞北陰山石，願比燕然車騎功。